Kan gesigoefeninge die sleutel tot ’n lieflike, gloeiende vel wees? - Goeie Huishouding
Tuis » Kan gesigoefeninge die sleutel tot ’n lieflike, gloeiende vel wees?
Skoonheid sonder sweet
Die meeste oefeninge maak van die spiere in ons arms, bene en middellyf gebruik, maar het jy geweet dat jy ook jou gesig kan oefen?
FaceGym word by sekere spa-tipe instellings aangebied. Hierdie oefensessies beloof om die sleutel tot ’n lieflike, gloeiende vel te wees. En alhoewel dit dalk ’n bietjie aardig klink, maak dit sin. Ons het baie spiere in ons gesig en as ons gereeld van uitdrukkings gebruik maak, is hulle taamlik aktief, maar meer intense oefensessies kan jou vel heel moontlik fermer en gesonder maak.
We work out the muscles in your face leaving you sculpted, toned and positively lifted! 💥⚡️✨🌟 #WorkOut #WorkIt #Fitness #FaceLift #Sculpt #Toned
A post shared by FaceGym (@face_gym) on Oct 3, 2017 at 5:49am PDT
Lees ook: Goed wat jou ouer maak, van binne en buite
Die behandeling word in ’n spa-tipe omgewing aangebied waar opgeleide tegnici energieke bewegings gebruik om jou gesigspiere te manipuleer. Die bewegings, wat daarop gerig is om jou spiere te versterk, bevorder ook kollageenproduksie wat kliënte met ’n plomper, jonger en meer bloesende vel laat.
A strong start to the week 💥 #GetYourFaceInShape #MondayMotivation #NewWeek #FreshStart #Strong
A post shared by FaceGym (@face_gym) on Sep 11, 2017 at 3:25am PDT
Fast whipping strokes to stimulate collagen production, boost blood circulation and strengthen the facial muscles. Thank you @dailymail @clemmiemoodie for the write up 💥 #FacialMassage #FacialWorkout #HelloCheekbones #CelebFavourite
A post shared by FaceGym (@face_gym) on Aug 26, 2017 at 3:17am PDT
Alhoewel hierdie tegniek nog relatief onbekend in Suid-Afrika is, is daar sommige FaceGym-oefeninge wat jy self by die huis kan doen. En indien jy ’n bietjie simpel voel, kan jy jouself aan die lieflike eindresultaat herinner. Dis seer sekerlik die moeite werd …
Lees ook: 10 oefenmites ontbloot!
Druk met jou vingers teen jou ooghoeke naby jou slape. Dit sal die spier isoleer. As jy jou oë stadig knip, behoort jy ’n fladdering te ervaar. Herhaal hierdie oefening 10 keer.
Trek jou mondhoeke op in ’n glimlag. Doen dit bietjie vir bietjie sodat dit drie bewegings neem om ’n glimlag te vorm, en laat jou mond ook in drie bewegings na normaal terugkeer. Herhaal dit 10 keer.
Teiken: Die nek-/“kalkoennek”-spiere
Laat sak jou mondhoeke totdat jy die “kalkoennek”-spiere sien uitstaan. Neem nou ’n selfie en stuur dit vir die man in jou lewe. Grappie! Hou hierdie posisie vir 10 sekondes en ontspan. Jy mag hierdie beweging tot 10 keer herhaal, maar nie meer nie, aangesien hierdie spiere vinnig kan moeg raak.
6 wenke om jou by jou oefenroetine te help hou